**ΔΕΝ ΘΑ ΠΛΗΡΩΣΟΥΜΕ ΞΑΝΑ ΤΗΝ ΚΡΙΣΗ ΤΟΥΣ!**

**ΤΩΡΑ ΑΓΩΝΑΣ ΜΑΖΙΚΟΣ ΓΙΑ ΤΗΝ ΠΡΟΣΤΑΣΙΑ ΤΗΣ ΥΓΕΙΑΣ ΤΟΥ ΛΑΟΥ ΚΑΙ ΤΩΝ ΔΙΚΑΙΩΜΑΤΩΝ ΤΟΥ!**

Στο ίδιο έργο θεατές, παρακολουθούμε μία ακόμη κυβέρνηση να φορτώνει στους εργαζόμενους τις συνέπειες μίας καπιταλιστικής κρίσης που εκδηλώνεται με ένταση. Επιχειρεί να **πετσοκόψει το επίδομα ανθυγιεινής εργασίας**, ενώ με το **πόρισμα της επιτροπής Πισαρίδη** ανοίγει ο δρόμος για ευρύτερες αντεργατικές ανατροπές στην υγεία και την ασφάλιση μας. Η υλοποίηση των **Πράξεων Νομοθετικού Περιεχομένου** από τις δημοτικές αρχές ήδη οδηγεί σε ανατροπές των δικαιωμάτων μας σε ωράρια και συνθήκες εργασίας. Σε μια σειρά από υπηρεσίες **το πρόβλημα των ελλείψεων μόνιμου προσωπικού** μεγεθύνεται και γίνεται αφορμή για **ιδιωτικοποιήσεις**. Εκτός της **καθαριότητας**, οι ιδιωτικοποιήσεις αφορούν τον τομέα του **πρασίνου** και το επόμενο διάστημα θα έρθουν **οι τεχνικές και πολεοδομικές υπηρεσίες**. Την ίδια στιγμή διευρύνεται καθημερινά η ανταποδοτικότητα, **η λειτουργία δηλαδή των δήμων ως επιχειρήσεις**, με όσα ωραία λόγια και αν αυτή ντύνεται (οικονομική αυτοτέλεια). Μόνο τυχαίες δεν είναι οι **απολύσεις**, ακόμα και εγκύων γυναικών, με προγράμματα ΕΣΠΑ, στο όνομα της έλλειψης χρημάτων. Με τους **αναπτυξιακούς οργανισμούς** κυβέρνηση και δημοτικές αρχές ετοιμάζονται να κάνουν άλματα στην επιχειρηματική λειτουργία των δήμων, **ιδιωτικοποιώντας ολόκληρες δημοτικές υπηρεσίες.** Για να εφαρμόσουν αυτές τις πολιτικές οι κυβερνήσεις αξιοποιούν όχι μόνο τη προπαγάνδα, αλλά και τη καταστολή. Νόμοι ενάντια στο δικαίωμα στην απεργία, στις διαδηλώσεις, στη συνδικαλιστική δράση είναι στην ημερήσια διάταξη. Ήδη ετοιμάζουν νέο, πιο αντιδραστικό, **συνδικαλιστικό νόμο**.

**Η κυβερνητική Δημοτική Αρχή του Δήμου μας έχει ξεσαλώσει υλοποιώντας όλες τις αντεργατικές πολιτικές για να πληρώσουμε ξανά εμείς με αιματηρές περικοπές:**

1. Επιχειρεί **με την τρομοκρατία** **να καταργήσει το Σαββατοκύριακο ανάπαυσης σε καθαριότητα, πράσινο ηλεκτροφωτισμό.**
2. **Απαξιώνει δημοτικά οχήματα και υποδομές,** έχει μετατρέψει σε **παγίδα θανάτου** τη καθημερινή εργασία μας. Αποδυτήρια, ντουζιέρες στεγασμένοι χώροι για τους εργαζόμενους, τις είναι άγνωστες λέξεις.
3. **Αρνείται να προσλάβει προσωπικό.** Σε όλες τις ειδικότητες που εργάζονται Δήμο μας, δεν καλύπτει ούτε το 65% των κενών οργανικών θέσεων, που η ίδια προβλέπει στον οργανισμό που έχει φτιάξει και μπορεί να καλύψει τη μισθοδοσία.
4. **Αναθέτει καθήκοντα με το “αποφασίζομε και διατάσσομεν”** σε εργαζόμενους που δεν έχουν καμία σχέση με την ειδικότητά τους.
5. **Δεν χορηγεί Μέσα Ατομικής Προστασίας, δεν κάνει απολυμάνσεις, μετατρέπει σε χωματερή πότε το αμαξοστάσιο, πότε την πόλη μας.**
6. **Με “διατάγματα” του δημάρχου και των αντιδημάρχων της, απειλεί και τρομοκρατεί τους συναδέλφους. Επιχειρεί να τους φορτώσει ακόμα και τις ευθύνες για τις πομπές της. Έχει διαμορφώσει ένα απαράδεκτο κλίμα στο χώρο εργασίας. Κάνει περικοπές παντού.**
7. **Αρνείται να κοινοποιήσει οποιαδήποτε απόφαση στο σωματείο μας, παίρνει αποφάσεις σε σκοτεινούς διαδρόμους, με συγκεκριμένους συνεργάτες της.**
8. **Ετοιμάζει αναπτυξιακό οργανισμό - επιχείρηση.**  
     
     
     
   **Με τις αποφάσεις της και την συστηματική απαξίωση των δημοτικών υπηρεσιών προετοιμάζει μεθοδικά την ιδιωτικοποίησή τους.**   
     
     
     
   **Δεν θα της περάσει! Πήρε ήδη μια πρώτη απάντηση για τη δύναμη του αγώνα μας!**  
     
     
     
   **Δεν θα της περάσει ούτε η προσπάθεια να στρέψει τους δημότες εναντίον μας. Οι δημότες θα ενημερωθούν ότι η κατάσταση που επιχειρείται να διαμορφωθεί στις δημοτικές υπηρεσίες είναι αποτέλεσμα συνειδητής πολιτικής επιλογής της δημοτική αρχής, πρώτα και κύρια γιατί αυτοί θα κληθούν να πληρώσουν από τη τσέπη τους το πάρτι που ετοιμάζεται με τους ιδιώτες.**  
     
     
     
   **Απέναντι στην αντεργατική επίθεση κυβέρνησης και δημοτικής αρχής μόνος δρόμος η οργάνωση της πάλης μας!**  
     
     
     
   **Συνεχίζουμε αγωνιστικά τη διεκδίκηση των δικαιωμάτων μας στο δήμο μας με την συμμετοχή όλων μας.** **Ενώνουμε τη φωνή μας με τους εργαζόμενους απ΄ όλους τους κλάδους**, τους γιατρούς, τους εκπαιδευτικούς, τους εργαζόμενους στην βιομηχανία και τον επισιτισμό, όλους όσους **διεκδικούν αγωνιστικά να μην πληρώσουμε ξανά εμείς τη κρίση, ζωή και εργασία με δικαιώματα, μέτρα προστασίας της υγείας των εργαζομένων τώρα**, κόντρα στις πολιτικές τις Ευρωπαϊκής Ένωσης, της κυβέρνησης και των Δημοτικών Αρχών, κόντρα στη βαρβαρότητα ενός συστήματος που βάζει τα κέρδη των λίγων πάνω από τις ζωές των πολλών.  
     
      
     
   Απαιτούμε:
9. Αυξήσεις στους ΜΙΣΘΟΥΣ. Επαναφορά 13ου & 14ου μισθού.
10. ΜΕΤΡΑ προστασίας της ΥΓΕΙΑΣ μας στους χώρους δουλειάς.
11. ΣΤΑΘΕΡΗ και ΜΟΝΙΜΗ δουλειά για όλους. ΜΟΝΙΜΟΠΟΙΗΣΗ ΟΛΩΝ των συμβασιούχων, χωρίς όρους και προϋποθέσεις.
12. ΚΑΤΩ τα χέρια από τα ΒΑΕ. Ένταξη και νέων ειδικοτήτων στα Βαρέα και ανθυγιεινά.  
      
       
      
    ΟΛΕΣ ΚΑΙ ΟΛΟΙ ΣΤΟ ΣΥΛΛΑΛΗΤΗΡΙΟ ΤΩΝ ΕΡΓΑΤΙΚΩΝ ΚΕΝΤΡΩΝ, ΤΩΝ ΟΜΟΣΠΟΝΔΙΩΝ ΚΑΙ ΣΥΝΔΙΚΑΤΩΝ ΤΗΝ ΤΡΙΤΗ 13 ΟΚΤΩΒΡΗ ΣΤΟ ΣΥΝΤΑΓΜΑ ΣΤΙΣ 6:30 μ.μ. ΠΡΟΣΥΓΚΕΝΤΡΩΣΗ ΣΤΙΣ 6 μ.μ. ΣΤΗ ΠΑΛΑΙΑ ΒΟΥΛΗ  
      
       
      
    ΤΗ ΠΕΜΠΤΗ 15 ΟΚΤΩΒΡΗ ΟΛΕΣ ΚΑΙ ΟΛΟΙ ΣΤΗΝ ΑΠΕΡΓΙΑ ΚΑΙ ΣΤΗΝ ΑΠΕΡΓΙΑΚΗ ΣΥΓΚΕΝΤΡΩΣΗ ΣΤΙΣ 10.00π.μ. ΣΤΑ ΠΡΟΠΥΛΑΙΑ